عەبدولسەمەد خۆشناو

عەبدولسەمەد عەبدولستار حەمەد بە ( عەبدولسەمەد خۆشناو ) ناسراوە گەنجێکی عێراقییە و لە دایکبووی پارێزگای هەولێرە لە باکوری عێراق. خەڵاتی باشترین کۆمێنتار لە پێشبڕکێیەکدا کە لەلایەن کەناڵەکانی bein sports لەڕێگەی بەرنامەی Allo Bein ڕێکخرابوو، دوای ئەوەی عەبدولسەمەد خۆشناو 32%ی دەنگی خەلک بەدەستهێنا، بەجۆرێک ئەم گەنجە دەرفەتێکی زۆر باشی پێدرا بۆ کۆمێنتاری لەسەر یاری کۆتایی چامپیۆنزلیگ. 

 ژیانی تایبەت 
عەبدولسەمەد خۆشناو لە ١٩ی ئەیلولی ١٩٩٧ لە شاری هەولێر لە دایکبوویە. لە ساڵی 2003 دەستی بە خوێندنی سەرەتایی کردووە، دواتر توانی پەیوەندی بە زانکۆوە بکات و بڕوانامەی بەکالۆریۆسی لە یاسادا تەواو کردووە. هەر لە منداڵییەوە خاوەنی خەیاڵ و خەونی تۆپی پێیە، هەروەها یاریزانی تۆپی پێ بووە لە چەند یانەیەکی هەولێر و هەرێمی کوردستان. دوای ئەم هەموو خۆشەویستییەی بۆ تۆپی پێ هەیەتی، رژدبووە لە کۆمێنتاری تۆپی پێ. 

 کۆمێنتاری تۆپی پێ 
لە ساڵی ٢٠١٦ عەبدولسەمەد بە فەرمی پەیوەندی بە کەرتی کۆمێنتاری تۆپی پێ کرد و تا ساڵی ٢٠١٨ دەستی کرد بە شرۆڤەکردنی خولی نایابی کوردستان و عیراق لە کەناڵە تەلەفزیۆنییە ناوخۆییەکان، بووە لە بەناوبانگترین و خۆشەویستترین کۆمێنتاری تۆپی پێ لە هەرێمی کوردستان.

 خەڵاتی باشترین کۆمێنتاری عەرەب 
لە ساڵی ٢٠١٩ عەبدولسەمەد خۆشناو بەشداری لە پرۆگرامی کەنالی بین سپۆرت کرد بۆ باشترین کۆمێنتاری تۆپی پێی عەرەبی، توانی بچێتە قوناغی کۆتایی و دواتر بە بەدەستهێنانی ٣٢%ی دەنگی بینەران و بووە باشترین کۆمێنتاری عەرەبی لەنێوان ٢٢ وڵاتی عەرەبیدا. پاشان توانی ببێتە کۆمێنتاری یاری کۆتایی خولی پاڵەوانان لە نێوان لیڤەرپوول و تۆتنهام لە دۆحەی پایتەختی قەتەرەوە لە کەنالەکانی بین سپۆرت.

 بەستەرەدەرەکى 

 ئەنجامى بەرنامى Allo Bein

 سەرچاوەکان 

پۆل:پیشەی پەخشکردنەکان
پۆل:زاراوەکانی تەلەڤیزیۆن
پۆل:زیندووان